Javaslat: A TANÁCS VÉGREHAJTÁSI RENDELETE a Kínai Népköztársaságból származó glifozát behozatalára vonatkozó dömpingellenes eljárás megszüntetéséről /* COM/2010/0684 végleges - NLE 2010/0332 */





[pic] | EURÓPAI BIZOTTSÁG | Brüsszel, 2010.11.19. COM(2010) 684 végleges 2010/0332 (NLE) Javaslat: A TANÁCS VÉGREHAJTÁSI RENDELETE a Kínai Népköztársaságból származó glifozát behozatalára vonatkozó dömpingellenes eljárás megszüntetéséről INDOKOLÁS 1. A JAVASLAT HÁTTERE 2. A javaslat okai és céljai Ez a javaslat az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (a továbbiakban: alaprendelet) alkalmazására vonatkozik a Kínai Népköztársaságból származó glifozát behozatalára vonatkozó eljárásban. - Háttér-információk Ez a javaslat az alaprendelet végrehajtásával összefüggésben készült, és az alaprendeletben megállapított tartalmi és eljárási követelményeknek megfelelően végzett vizsgálat eredményeként jött létre. - Meglévő rendelkezések a javaslat által érintett területen A Tanács 1683/2004/EK rendelete (2004. szeptember 24.) a Kínai Népköztársaságból származó glifoszát behozatalára vonatkozó végleges dömpingellenes vám kivetéséről[1] A Bizottság 383/2009/EK határozata (2009. május 14.) az 1683/2004/EK tanácsi rendelettel a Kínai Népköztársaságból származó glifozát behozatalára vonatkozó végleges dömpingellenes vám kivetésének felfüggesztéséről[2] A Tanács 126/2010/EU végrehajtási rendelete (2010. február 11.) a Kínai Népköztársaságból származó glifoszát behozatalára az 1683/2004/EK rendelettel kivetett végleges dömpingellenes vám felfüggesztésének meghosszabbításáról[3] - Összhang az Unió egyéb szakpolitikáival és célkitűzéseivel Tárgytalan. 3. KONZULTÁCIÓ AZ ÉRDEKELTEKKEL; HATÁSVIZSGÁLAT 4. Konzultáció az érdekeltekkel Az eljárásban érintett érdekeltek az alaprendelet rendelkezéseivel összhangban lehetőséget kaptak arra, hogy a vizsgálat során megvédjék érdekeiket. - Szakértői vélemények összegyűjtése és felhasználása Külső szakértők bevonására nem volt szükség. - Hatásvizsgálat Ez a javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, viszont tartalmazza a megvizsgálandó körülmények teljes listáját. 5. A JAVASLAT JOGI ELEMEI 6. A javaslat összefoglalása A Bizottság 2009. szeptember 29-én hatályvesztési felülvizsgálatot indított a Kínai Népköztársaságból származó glifozát behozatalára alkalmazandó dömpingellenes intézkedésekre vonatkozóan. A kérelmet az Európai Glifozátszövetség (a továbbiakban: kérelmező) nyújtotta be olyan gyártók nevében, amelyek tevékenysége a teljes uniós glifozáttermelést lefedi. A felülvizsgálat célja annak megállapítása volt, hogy az intézkedések hatályának megszűnése valószínűleg a dömping és az uniós gazdasági ágazatot ért kár folytatódását vagy megismétlődését eredményezné-e. A vizsgálat során a kérelmező hivatalosan visszavonta hatályvesztési felülvizsgálat iránti kérelmét. E visszavonást követően a Bizottság nem talált arra utaló érveket, hogy a hatályvesztési felülvizsgálat folytatása esetleg az Unió érdekeit szolgálhatja, ezért a vizsgálat lezárását és az intézkedések visszavonását indítványozza. A Bizottság ezért elfogadásra előterjeszti a Tanács számára a mellékelt rendeletjavaslatot; a rendeletet a lehető leghamarabb, de legkésőbb 2010. december 22-én ki kell hirdetni az Európai Unió Hivatalos Lapjában . - Jogalap A Tanács 1225/2009/EK rendelete (2009. november 30.) az Európai Közösségben tagsággal nem rendelkező országokból érkező dömpingelt behozatallal szembeni védelemről. - A szubszidiaritás elve A javaslat az Európai Unió kizárólagos hatáskörébe tartozik, ezért a szubszidiaritás elve nem alkalmazható. - Az arányosság elve A javaslat megfelel az arányosság elvének a következők miatt: Az intézkedés formáját a fent említett alaprendelet írja le, és nem hagy teret a nemzeti döntéshozatalnak. Nem szükséges annak feltüntetése, hogy az Unióra, a nemzeti kormányokra, a regionális és helyi hatóságokra, a gazdasági élet szereplőire és a polgárokra háruló pénzügyi és adminisztratív teher hogyan minimalizálható, és e teher milyen mértékben arányos a javaslat célkitűzésével. - A jogi aktus típusának megválasztása Javasolt aktus: rendelet. Más jogi aktus nem felelne meg a következők miatt: Más jogi aktus azért nem lenne megfelelő, mert az alaprendelet nem rendelkezik más választási lehetőségről. 7. KÖLTSÉGVETÉSI VONZATOK A javaslatnak nincsenek az uniós költségvetést érintő vonzatai. 2010/0332 (NLE) Javaslat: A TANÁCS VÉGREHAJTÁSI RENDELETE a Kínai Népköztársaságból származó glifozát behozatalára vonatkozó dömpingellenes eljárás megszüntetéséről AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre[4] (a továbbiakban: alaprendelet) és különösen annak 9. cikkére és 11. cikkének (2) bekezdésére, tekintettel a tanácsadó bizottsággal folytatott konzultációt követően az Európai Bizottság (a továbbiakban: Bizottság) által benyújtott javaslatra, mivel: 8. AZ ELJÁRÁS 9. Hatályos intézkedések 10. Az alaprendelet 11. cikke (2) bekezdésének megfelelően végzett felülvizsgálatot követően a Tanács az 1683/2004/EK rendelettel[5] végleges dömpingellenes vámot vetett ki a Kínai Népköztársaságból származó, jelenleg az ex 2931 00 99 és ex 3808 93 27 KN-kód alá besorolt glifozát behozatalára (a továbbiakban: érintett termék). E dömpingellenes vámot kiterjesztették a Malajziából feladott (akár Malajziából származóként, akár nem Malajziából származóként bejelentett) glifozát behozatalára, a Crop protection (M) Sdn. Bhd. által előállított termékek kivételével, és a Tajvanból feladott (akár Tajvanból származóként, akár nem Tajvanból származóként bejelentett) glifozát behozatalára, a Sinon Corporation által előállított termékek kivételével.A kivetett dömpingellenes vám 29,9 %. 11. A 2009/383/EK határozattal[6] a Bizottság egy 2009. május 16-ával kezdődő, kilenchónapos időtartamra felfüggesztette a végleges dömpingellenes vámok alkalmazását. Ezután a Tanács a 126/2010/EK rendelettel[7] a felfüggesztést egy 2010. február 14-ével kezdő, egyéves időtartammal meghosszabbította. 12. Felülvizsgálati kérelem 13. A Kínai Népköztársaságból származó glifozátbehozatalra vonatkozó hatályos dömpingellenes intézkedések közelgő megszűnéséről szóló értesítés[8] közzétételét követően a Bizottsághoz 2009. június 29-én az alaprendelet 11. cikke (2) bekezdésének alapján benyújtott felülvizsgálati kérelem érkezett. 14. A kérelmet az Európai Glifozátszövetség (a továbbiakban: kérelmező) nyújtotta be olyan gyártók nevében, amelyek tevékenysége a teljes uniós glifozáttermelést lefedi. 15. A kérelem prima facia bizonyítékokat tartalmazott arra vonatkozóan, hogy az intézkedések hatályának megszűnése valószínűleg a dömping és az uniós gazdasági ágazatot ért kár folytatódását vagy megismétlődését eredményezné. 16. Az eljárás megindítása 17. A fentieknek megfelelően a Bizottság, a tanácsadó bizottsággal való konzultációt követően, az Európai Unió Hivatalos Lapjában közzétett értesítés[9] révén dömpingellenes eljárást indított a Kínai Népköztársaságból származó, jelenleg az ex 2931 00 99 és az ex 3808 93 27 KN-kód alá besorolt glifozát Európai Unióba történő behozatalára vonatkozóan. 18. A felülvizsgálat megindításáról a Bizottság hivatalosan értesítette az exportáló gyártókat, az érintett importőröket, a Kínai Népköztársaság képviselőit, a reprezentatív felhasználókat és az uniós gyártókat. A Bizottság arra is lehetőséget biztosított az érdekelt felek számára, hogy írásban kifejthessék az álláspontjukat, és meghallgatást kérjenek a vizsgálat megindításáról szóló értesítésben meghatározott határidőkön belül. 19. A KÉRELEM VISSZAVONÁSA 20. A Bizottsághoz intézett, 2010. szeptember 21-én kelt levelében a panaszos hivatalosan visszavonta kérelmét. 21. Az alaprendelet 9. cikke (1) bekezdésének és 11. cikke (2) bekezdésének megfelelően kérelem visszavonása esetén az eljárás megszüntethető, kivéve ha a megszüntetés ellentétes az Unió érdekeivel. 22. A Bizottság úgy ítéli meg, hogy a jelenlegi eljárást meg kell szüntetni, mivel a vizsgálat során nem született olyan megállapítás, amelyből arra lehetne következtetni, hogy az eljárás megszüntetése sértené az Unió érdekeit. Az érdekelteket a Bizottság ennek megfelelően tájékoztatta, és lehetőséget biztosított észrevételeik megtételére. A Bizottsághoz azonban nem érkezett olyan észrevétel, amely a fenti megállapítást megváltoztathatta volna. 23. Ezért a Bizottság arra a következtetésre jutott, hogy a Kínai Népköztársaságból származó glifozát Unióba irányuló behozatalára vonatkozó dömpingellenes hatályvesztési felülvizsgálati eljárást meg kell szüntetni, és a jelenlegi intézkedéseket hatályon kívül kell helyezni. ELFOGADTA EZT A RENDELETET: 1. cikk A Kínai Népköztársaságból származó, jelenleg az ex 2931 00 99 és az ex 3808 93 27 KN-kód alá besorolt glifozát behozatalára vonatkozó dömpingellenes intézkedések hatályukat veszítik, és az említett termék behozatalára vonatkozó eljárás lezárul. 2. cikk Ez a rendelet az Európai Unió Hivatalos Lapjában történő kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, […]-án/-én. a Tanács részéről az elnök [1] HL L 303., 2004.9.30., 1. o. [2] HL L 120., 2009.5.15., 20. o. [3] HL L 40., 2010.2.13., 1. o. [4] HL L 343., 2009.12.22., 51. o. [5] HL L 303., 2004.9.30., 1. o. [6] HL L 120., 2009.5.15., 20. o. [7] HL L 40., 2010.2.13., 1. o. [8] HL C 115., 2009.5.20., 19. o. [9] HL C 234., 2009.9.29., 9. o.